CELEX: 62008CA0407
Language: lv
Date: 2010-07-01 00:00:00
Title: Lieta C-407/08 P: Tiesas (otrā palāta) 2010. gada 1. jūlija spriedums — Knauf Gips KG , iepriekš Gebr. Knauf Westdeutsche Gipswerke KG /Eiropas Komisija (Apelācija — Aizliegtas vienošanās — Ģipša plāksnes — Piekļuve lietas materiāliem — Apsūdzoši un attaisnojoši pierādījumi — Uzņēmuma jēdziens — Ekonomiska vienība — Par ekonomiskas vienības darbību atbildīga sabiedrība — Tiesvedībā pirmo reizi izvirzīts arguments)

28.8.2010   
            
            
               LV
            
            
               Eiropas Savienības Oficiālais Vēstnesis
            
            
               C 234/6
            
         Tiesas (otrā palāta) 2010. gada 1. jūlija spriedums — Knauf Gips KG, iepriekš Gebr. Knauf Westdeutsche Gipswerke KG/Eiropas Komisija
   (Lieta C-407/08 P) (1)
   
   (Apelācija - Aizliegtas vienošanās - Ģipša plāksnes - Piekļuve lietas materiāliem - Apsūdzoši un attaisnojoši pierādījumi - Uzņēmuma jēdziens - Ekonomiska vienība - Par ekonomiskas vienības darbību atbildīga sabiedrība - Tiesvedībā pirmo reizi izvirzīts arguments)
   2010/C 234/09
   Tiesvedības valoda — vācu
   
      Lietas dalībnieki
   
   
      Apelācijas sūdzības iesniedzēja: Knauf Gips KG, iepriekš Gebr. Knauf Westdeutsche Gipswerke KG (pārstāvji — M. Klusmann un S. Thomas, Rechtsanwälte)
   
      Otra lietas dalībniece: Eiropas Komisija (pārstāvji — F. Castillo de la Torre un R. Sauer)
   
      Priekšmets
   
   Apelācijas sūdzības, kas iesniegta par Pirmās instances tiesas (trešā palāta) 2008. gada 8. jūlija spriedumu lietā T-52/03 Knauf Gips/Komisija, ar kuru Pirmās instances tiesa noraidīja prasību atcelt Komisijas 2002. gada 27. novembra Lēmumu 2005/471/EK par EKL 81. panta piemērošanas procedūru attiecībā uz BPB plc, Gebrüder Knauf Westdeutsche Gipswerke KG, Société Lafarge SA un Gyproc Benelux NV (lieta COMP/E-1/37.152 — ģipša plāksnes) (OV 2005, L 166, 8. lpp.) vai, pakārtoti, prasība atcelt vai samazināt prasītājai noteikto naudas sodu — Aizliegta vienošanās ģipša plākšņu tirgū — Tiesību uz aizstāvību administratīvajā procesā pārkāpuma neņemšana vērā — “in dubio pro reo” principa pārkāpums — Citu uzņēmumu, kas ar apelācijas sūdzības iesniedzēju neveido ekonomisku vienību, apgrozījumu summu ņemšana vērā naudas soda aprēķināšanai
   
      Rezolutīvā daļa:
   
   
               1)
            
            
               atcelt Eiropas Kopienu Pirmās instances tiesas 2008. gada 8. jūlija spriedumu lietā T-52/03 Knauf Gips/Komisija tiktāl, ciktāl ar to Knauf Gips KG ir saukta pie atbildības par Knauf grupā ietilpstošo sabiedrību izdarītajiem pārkāpumiem;
            
         
               2)
            
            
               pārējā daļā apelācijas sūdzību noraidīt;
            
         
               3)
            
            
               noraidīt Knauf Gips KG prasību par Komisijas 2002. gada 27. novembra Lēmuma 2005/471/EK par EK līguma 81. panta procedūras piemērošanu attiecībā uz BPB plc, Gebrüder Knauf Westdeutsche Gipswerke KG, Société Lafarge SA un Gyproc Benelux NV (Lieta COMP/E-1/37.152 — Ģipša plāksnes) atcelšanu;
            
         
               4)
            
            
               katrs lietas dalībnieks sedz savus tiesāšanās izdevumus šajā instancē pats un Knauf Gips KG sedz visus tiesāšanās izdevumus pirmajā instancē.
            
         
      (1)  OV C 313, 06.12.2008.